Gaute Grøtta Grav

Gaute Grøtta Grav (født 1979) er norsk musiker og tidligere programleder. Han vant realityserien Farmen i 2001 og var programleder fra 2004 til 2019. Han arbeider nå med kommunikasjon for interesseorganisasjonen Motvind og er lokalpolitiker (H).  

 Biografi 
Grav ble født den 15. mai 1979 i Trondheim. Han var elev ved Romerike Folkehøgskole fra 1999 til 2000 (musikk/teater). Han studerte musikk og utøvende kunst ved Liverpool Institute for Performing Arts fra 2000 til 2001. I 1990-årene arbeidet han i Åndalsnes Avis, Radio Rauma FM og Romsdals Budstikke, samt TV-Romsdal.Dagbladet - «Farmen»-programleder Gaute Grøtta Grav svarer DEG! (10.7.2007)  Han har siden 2002 arbeidet som programleder og konseptuvikler for flere programmer på TV 2. Han har også siden 1998 drevet firmaet Gaute Media og driver Vengetind Eiendom AS. Han er også deleier i diverse nettsteder, som iNewYork.no, Trollguide.no og mSnap Interactive. I 2006 ble han ansatt som daglig leder og festivalsjef for Norsk Fjellfestival.TV 2 - Gaute Grøtta Grav

Grav vant første sesong av reality-tv-serien Farmen på TV 2. Etter det var han reporter og programleder for ungdomsprogrammet Sone 2 noen år, før han i 2004 tok over som programleder i Farmen.Dagbladet – Gaute leder «Farmen» (3.6.2004) Dette oppdraget hadde han frem til 2019.

I 2010 ga han ut boken Gautes Geniale Gutteguide på Schibsted forlag. Dette er beskrevet som en moderne «hakkespettbok» for tenåringsgutter. I 2014 platedebuterte han med Gardsgut. Albumet ble dårlig mottatt av anmelderne i VG og Dagbladet.

Han har vært nominert til publikumsprisen under Gullruten 2014 for Farmen og i klassen årets deltaker under Gullruten 2025 for 71° nord – Norges tøffeste kjendis.

Grav stilte som kandidat til ordførervervet i Rauma ved lokalvalget i 2023, men tapte og partiet Høyre gikk kraftig tilbake.

 Familie 
Grav er født i Trondheim, men oppvokst i Isfjorden i Rauma. I 2011 ble han gift med dyrlege og Farmen-deltaker Silje Hvarnes. De ble separert i 2017.

 TV-programmer 
 2001, 2004–2019 Farmen (deltager i 2001) (programleder fra 2004 til 2019)
 2002–2004 Sone 2 (reporter 2002–2003, programleder 2003–2004)
 2005 Søppelkongen (programleder)
 2005 Gullruten (medprogramleder)
 2006 Frøken Norge (programleder)
 2007 Hundeskolen (programleder)
 2010 Villdyrlegen (programleder, programskaper, regi)
 2014 MasterChef (deltaker)
 2014, 2015 Sommer i Dyreparken (programleder)
 2024 71° nord kjendis (deltaker)

 Referanser 

 Eksterne lenker 


Kategori:Norske TV-programledere
Kategori:Norske journalister
Kategori:Lokalpolitikere fra Høyre
Kategori:Programledere for TV 2
Kategori:Farmen-deltakere
Kategori:Norske deltakere i talentkonkurranser på TV
Kategori:Personer fra Rauma kommune